Sendija Stjuarte

Sendija Stjuarte (; dzimusi 1958. gada 13. janvārī Sanfrancisko) ir dziesmu autore, dziedātāja un taustiņinstrumentāliste no Hjūstonas Teksasā, ASV. Viņa ir galvenokārt pazīstama ar savu albumu Cat Dancer un sadarbību ar grupas Fleetwood Mac vokālisti Stīviju Niksu. Sendija Stjuarte piedalās Purple Songs Can Fly Project labdarības projektā, muzikāli palīdzot bērniem, kas ārstējas no vēža un asins traucējumiem Teksasas bērnu onkoloģijas centrā.Purple Songs Can Fly projekta dalībnieki

 Karjera 
1983. gadā tika izdots Stjuartes pirmais singls Saddest Victory.Singla Saddest Victory informācija discogs.com Dziesmas video tika atskaņots MTV vairākas nedēļas,Sendijas Stjuartes albuma Cat Dancer recenzija bet dziesma neiekļuva Billboard singlu topā. Saddest Victory bija pirmais singls no Sendijas Stjuartes debijas albuma Cat Dancer.Sendijas Stjuartes singlu vēsture

Sendija Stjuarte dziedāja fona vokālu, spēlēja sintezatorus un klavieres Stīvijas Niksas otrajā albumā 1983. gada Wild Heart. Stjuarte kopā ar Stīviju sarakstīja vairākas albuma dziesmas, ieskaitot If Anyone Falls, Stīvijas un Sendijas duetu Nightbird un Nothing Ever Changes.Albuma The Wild Heart informācija discogs.com Divas no Stjuartes sarakstītajām dziesmām sasniedza top 40 ASV singlu topā — If Anyone Falls guva 17. vietu, bet Nightbird sasniedza 33. vietu. Sendija un Stīvija kopā sarakstīja dziesmas arī vēlākajiem Stīvijas albumiem — Street Angel un Trouble in Shangri-la.

1985. gadā Stjuarte ierakstīja duetu This Is Your Day ar Nīlu Rodžersu filmai "Baltās naktis" ar Mihailu Barišņikovu un Gregoriju Hainu galvenajās lomās.Dziesmas This Is Your Day informācija allmusic.comFilmas "Baltās naktis" skaņu celiņa informācija

1985. gadā Stjuarte arī piedalījās Japānas bezalkoholiskā dzēriena Mets TV reklāmā.

1987. gadā tika izdots albums Blue Yonder, ko ierakstīja Sendija Stjuarte kopā ar Deividu Mandeju.Albuma Blue Yonder informācija discogs.com Albums sākotnēji bija iecerēts kā Stjuartes otrais solo albums, bet tika nolems to veidot sadarbībā ar Mandeju. Šajā pašā gadā viņa sarakstīja dziesmu Seven Wonders ar Stīviju Niksu.Singla Seven Wonders informācija discogs.com Dziesma tika izdota 1987. gada Fleetwood Mac albumā Tango in the Night. Dziesma sasniedza 19. vietu ASV Billboard Hot 100 singlu topā un 2. vietu ASV Billboard roka dziesmu topā. 2014. gada janvārī Niksa izpildīja dziesmu "Amerikāņu šausmu stāsta" trešās sezonas noslēguma sērijā. Tas palīdzēja dziesmai sasniegt 18. vietu ASV digitālajā roka topā un pārdot 13 000 singla kopijas.Paziņojums par Seven Wonders panākumiem ASV topos 2014. gadā, Fleetwood Mac ziņu lapā

Stjuarte sarakstīja dziesmu Valentine Belindas Kārlaislas 1989. gada albumam Runaway Horses.Albuma Runaway Horses informācija discogs.com Kārlaisla šo dziesmu izpilda vairākās koncerttūrēs.

2009. gada 10. novembrī Sendijas Stjuartes Cat Dancer tika izdots CD formātā.Albuma Cat Dancer atkalizdevuma informācija discogs.com

 Atsauces 

Kategorija:1958. gadā dzimušie
Kategorija:ASV pianisti
Kategorija:ASV taustiņinstrumentālisti